Simi Drey

**Simileoluwa Audrey Adejumo** ku ma dọ kọ **Simi Drey** (ku ma bi ọjọ ẹkẹlu efu ochu ẹfa) chi British-Nigerian actress, TV presenter kpai agwọnyi ujọ. Efu ọdọ 2019, i jẹ Future Awards Africa nwi  Best OAP (TV/Radio). efu ọdọ 2016,  i dufu Nollywood TV series *[[Tinsel (TV series)|Tinsel]],* uña Amanda.

## Ọhiala
Simi Audrey Adejumo ku ma bi ọjọ ẹkẹlu efu ochu ẹlu yi London, United Kingdom ama ugbo ki kwo chi Ibadan, Oyo State, ọlọpu Ologun Kutere . onwu ch'ọma ogijo efu amọma mẹlu ki Professor David Olusoji Adejumo nẹ, ki che Chairman yi Oyo State Universal Basic Education igbele kpai Mrs. Emilomo Adejumo. Simi ch'ọjọ imọtọ nwu yi United Kingdom kpai amọmaye nwu ki bọ. I ñọ ch'ukọchẹ ẹdọ mẹfa kpai ẹdọ mẹgweji nwu ọmọ gẹ. Okwọ Simi,  Professor Oladele Adebayo Ajose che ọma onuh Lagos ki che vice-chancellor ejodudu yi Obafemi Awolowo University.

I chẹnẹ ki mẹru Iya attah nwu Audrey Olatokunbo Ajose nyọnyọ, ki ch'akajọ yi Nijiria kpai ak'ọtakada ki ch'ukọlọ uña ambassador Nijiria nwi Scandinavia kw'efu ọdọ 1987 tefu ọdọ 1991, manyi ijẹnwu Adejumo ki rule no ukọlọto ọtakada ekọ efu ọdọ 2014, i ch'ukọchẹ kpa kpai First Class Degree efu Broadcasting, Journalism and Media Communications kwi University of Wales, United Kingdom.

## Ukọlọ
Adejumo n'ẹdọ chacha nwi broadcasting Kw'ẹgba ki ch'imọtọ. Ẹgba ki d'unyi ukọchẹ ọgba, i chanẹ echukọlọ uña nwi ọtakada amọma ukọchẹ ku ma dọ *GMag*. Efu ọdọ 2011, alu ki d'unyi ukọchẹ ọgba lẹ,  ukọlọ kia rule no lẹ chanẹ ogbolo ẹgba ki chanẹ ukọlọ yi radio station yi Wales ku ma dọ ki Calon FM. Efu ochu ebie ọdọ lẹ, i loti ojanẹ Nijiria ki ch'ọma ukọlọ yi  television station HiTV, Lagos State. Anubi ki chukọlọ lẹ kpa, u mu dabi wa dodo ojanẹ Nijiria todu ki na chukọlọ nwu alo ọmọ. Alu ki gb'ọtakada degree nwi efu ọdọ 2013, i mu dabi wa Najiria ogbolo. Anubi NYSC, i ch'ukọlọ kpai Cool TV ọdọ meji uña agwọnyi ujọ ku ma dọ The Late Night Show, taki dama kpai Spice TV ki gwọnyi flagship show , Bargain Hunters efu ọdọ 2016.

Ọdọ lẹ gẹ, i dufu efu Nollywood series *[[The Governor (Nigerian TV series)|The Governor]], ugbo ki chi* Ify Ochello. I la dabi dufu efu  Nollywood TV series ki  jiji tule chaka ku ma dọ *[[Tinsel (TV series)|Tinsel]]*. Alu ki na chukọlọ *Tinsel lẹ*, Ma mu du ki chukọlọ uña Amanda efu *Happy Father's Day* (ọdọ 2016) kpai e ki rọnẹ-nwu *Another Father's Day* (ọdọ 2019).

Efu ochu ẹgweji efu ọdọ 2016, i dama kpai The Beat 99.9 FM ugbo ki gwọnyi ujọ Saturday and *Sunday Morning* ọdọ mẹta taki na chanẹ weekday *Morning Rush* show ki gwọnyi kpai Osikhena Dirisu.  Alu ki dẹ Beat FM, dama kpai MTV Base, ma mu du ki chukọlọ  MTV EMAs efu Seville, Spain efu ochu ẹgweji efu ọdọ 2019.

Efu ọdọ 2019, i mu dabi ki chukọlọ kpai tẹlẹvisọn yi 53 Extra (ku ma fọ Studio 53 kwubi) oji Africa Magic gbogbo t'ukpoji nwu efu ọdọ 2020, anubi lẹ i mu d'agboji *Movie Talk* yi African Movie Channels.

## Filmography

* *The Governor* (ọdọ 2016)
* *Happy Father's Day* (ọdọ 2016)
* *Tinsel* (ọdọ 2017)
* *Another Father's Day* (ọdọ ọdọ 2019)
* *A Lady and Her Lover* (ọdọ 2021)

## Uloko

## Ọlayi nwu
Efu ochu ẹfa efu ọdọ 2022, Simi Drey i jẹ ki n'ẹnẹ ki chanẹ BFree, Julian Flosbach. Ma ch'icholo ọkọ kpai ọya ma alu ogwuchẹkwọ kpai ẹnẹfu efu ochu ẹlu efu ọdọ 2023 yi Ibadan kpai Lagos State, Nigeria.

## References